ब्रिटेन में महिलाओं को क्रिसमस से पहले मुफ्त गर्भनिरोधक  
ब्रिटेन में महिलाओं को क्रिसमस और नए साल से पहले मुफ्त गर्भनिरोधकों के लिए पहले से ऑर्डर देने के लिए प्रोत्साहित किया जा रहा है। लेकिन दूसरी ओर गर्भपात विरोधी समूह इस कदम को बहुत अश्लील कहते हुए इसकी निंदा कर रहे हैं।
ब्रिटेन में महिलाओं को क्रिसमस और नए साल से पहले मुफ्त गर्भनिरोधकों के लिए पहले से ऑर्डर देने के लिए प्रोत्साहित किया जा रहा है। लेकिन दूसरी ओर गर्भपात विरोधी समूह इस कदम को बहुत अश्लील कहते हुए इसकी निंदा कर रहे हैं।  योजना आरंभ करने वाली संस्था ब्रिटिश प्रेगनेंसी एडवाइजरी सर्विस का कहना है कि इस योजना का लक्ष्य उन महिलाओं की मदद करना है, जिनके लिए लंबी छुट्टी के दौरान चिकित्सा सुविधाओं का लाभ उठाना मुश्किल होता है।   'बीबीसी' की खबर के मुताबिक, इस नई सेवा में महिलाओं को ऑनलाइन आवेदन करने या फिर फोन पर नर्स से बात करने के बाद सुबह ली जाने वाली गर्भ निरोधक गोलियां मुफ्त में दी जाएंगी।  ब्रिटिश प्रेगनेंसी एडवाइजरी सर्विस की एक गर्भनिरोधक विशेषज्ञ नर्स ट्रेसी फोसित ने कहा, हम जानते हैं कि महिलाएं अक्सर असुरक्षित यौन संबंध बनाने के बाद सुबह गर्भनिरोधक दवाएं नहीं लेती हैं। उनका कहना है कि इस दवा के घर पर होने से उसे लेने की संभावना बढ़ जाती है, क्योंकि आप जरूरत होते ही उसे ले लेती हैं।